เข้านอนตอนกลางคืน ตื่นเช้ามาด้วยกัน นำของที่ต้องใช้ไปด้วย จัดการกับความคาดหวังเรื่องเซ็กส์
คุณอาจจะประหม่าที่ต้องใช้เวลาค่ำคืนร่วมกันเป็นครั้งแรก แต่จำไว้ว่าแฟนคุณประทับใจคุณในแบบที่คุณเป็น ไม่เพียงเท่านั้น แฟนคุณเองก็ต้องประหม่าไม่แพ้คุณนั่นแหละ เอาความกดดันออกไปด้วยการผ่อนคลายไปด้วยกันและทำในสิ่งที่คุณสองคนทำด้วยกันเป็นปกติอยู่แล้ว  แฟนของคุณก็อาจจะกังวลเรื่องที่คุณมาเห็นว่าบ้านและห้องของเขาเป็นยังไง ทำให้เขาสบายใจด้วยการบอกให้เขารู้ว่าคุณชอบหรือประทับใจอะไรเกี่ยวกับที่อยู่อาศัยของเขา คุณอาจจะพูดว่า “ฉันชอบโปสเตอร์ที่คุณติดบนผนังจัง” หรือ “โอ้โห บ้านของคุณอยู่ในทำเลดีจัง” ถ้าบ้านของเขาไม่เหมาะกับการใช้เวลาร่วมกันเท่าไหร่ คุณก็อาจจะออกไปเดินเล่นข้างนอกหรือออกไปขับรถ พาคู่เดตของคุณไปที่อื่นแล้วค่อยกลับมานอนอย่างเดียว กิจวัตรก่อนนอนก็อาจจะเป็นการล้างหน้า หวีผม แปรงฟัน และอื่นๆ ที่คุณต้องทำก่อนเข้านอน แน่นอนว่าตอนอยู่ที่บ้านคุณอาจจะมีกิจวัตรก่อนนอนมากกว่านี้ แต่คืนนี้ให้ลดลงมาหน่อย เพื่อที่คุณจะได้ไม่เอาแต่อยู่ในห้องน้ำจนแฟนสงสัยว่าคุณมัวทำอะไรอยู่  คุณไม่จำเป็นต้องอธิบายว่าคุณกำลังทำอะไรอยู่ในห้องน้ำ เขาอาจจะสงสัย แต่ก็ไม่เป็นไรหรอก ถ้าปกติแล้วคุณถักเปียตอนกลางคืนหรือม้วนเป็นโรลผูกไว้ คุณอาจจะข้ามขั้นตอนนี้ไปในสองสามคืนแรกที่อยู่ด้วยกัน ถ้าคุณไม่ติดอะไรนะ ในคืนแรกที่คุณอยู่ร่วมกับใครอีกคน สมองของคุณจะตื่นตัวเล็กน้อยในช่วงกลางคืนเพื่อปกป้องคุณให้ปลอดภัย คุณอาจจะตื่นตอนที่แฟนขยับตัวหรือเปลี่ยนท่านอนบนเตียง  อย่าวางแผนไปค้างคืนบ้านแฟนเป็นครั้งแรกในคืนก่อนวันสำคัญที่โรงเรียนหรือที่ทำงาน คุณอาจจะต้องไปงีบทดในวันถัดไปแม้ว่าคุณจะพยายามนอนเร็วแล้วก็ตาม ถ้าคุณไม่ได้วางแผนว่าจะไปค้างตั้งแต่แรก คุณก็อาจจะไม่ได้เตรียมชุดไปเปลี่ยนหรือคิดว่าจะใส่ชุดอะไรนอน และถึงแม้ว่าคุณจะวางแผนไว้แล้ว แต่มันก็ไม่ค่อยสมเหตุสมผลเท่าไหร่ที่จะเอาชุดนอนหรือชุดไปเปลี่ยนด้วย ชุดที่คุณใส่นอนจะขึ้นอยู่กับว่าคุณสบายใจกับแฟนแค่ไหนและระดับความใกล้ชิดของคุณสองคน  ถ้าสุดท้ายแล้วคุณมีเซ็กส์กันหรือใกล้ชิดทางกายในแบบอื่นๆ คุณอาจจะสบายใจที่จะไม่ใส่อะไรเลยหรือนอนทั้งชุดชั้นในอย่างเดียว ถ้าเขาอยู่กับครอบครัว คุณอาจจะใส่ชุดเรียบร้อยหน่อยเผื่อพ่อแม่หรือพี่น้องของเขาจู่ๆ ก็เข้ามาหรือคุณต้องไปเข้าห้องน้ำกลางดึก คุณสามารถขอยืมเสื้อยืดของเขาใส่นอนได้เสมอ ผู้ชายหลายคนมองว่ามันน่ารักดี เมื่อได้เวลาเข้านอนเพราะคุณสองคนง่วงแล้ว นั่นแหละคือเวลาที่สมควรไปนอน ถ้าคุณนอนเตียงเดียวกัน คุณก็ต้องหาท่านอนที่สบายสำหรับคุณทั้งคู่ แต่ก็อาจจะมีสิ่งที่ทำให้นอนไม่ค่อยสบาย เช่น :  ถ้าเขากรน คุณอาจจะเอาที่อุดหูติดไปด้วยสักคู่ เผื่อไว้ไง! ถ้าคนใดคนหนึ่งแย่งผ้าห่มหรือคุณชอบอุณหภูมิตอนนอนต่างกันมากๆ ถ้าเขาชอบกอดแต่คุณไม่ชอบ (หรือคุณชอบแต่เขาไม่ชอบ) ถ้าคุณตื่นก่อน ก็ปล่อยให้เขานอนต่ออีกหน่อย เพราะถ้าเป็นคุณที่ตื่นทีหลัง คุณก็คงอยากให้เขาทำแบบนี้เช่นกัน ถ้าคุณตื่นก่อน คุณก็อาจจะนอนกอดเขาต่อบนเตียงหรือไม่ก็เข้าห้องน้ำเพื่อทำกิจวัตรตอนเช้าให้เสร็จก่อน เพื่อให้เขาตื่นมาเจอคุณตอนที่คุณดูสดชื่นแล้ว ถ้าเขาตื่นก่อน เขาก็อาจจะเข้าห้องน้ำก่อนคุณตื่นเพื่อไปแปรงฟันและทำให้ตัวเองดูดีเหมือนกัน คุณทั้งคู่อาจจะอยากใช้เวลาร่วมกันในตอนเช้าหรือแม้กระทั่งเกือบตลอดทั้งวัน แต่คุณก็อาจจะไม่ก็ได้ หวังว่าคุณคงรู้อยู่แล้วว่าวันนั้นจะทำอะไรด้วยกัน ถ้าคุณไม่ได้วางแผน ก็อย่าคิดไปเองว่าคุณจะได้ใช้เวลาร่วมกันตลอดทั้งเช้า  คุณได้คุยกันเรื่องอาหารเช้าหรือเปล่า ถ้าไม่ คุณอาจจะเสนอหรือถามว่าเขาอยากทำอะไร คุณอาจจะถามเขาว่า “คุณอยากทำอาหารเช้าด้วยกันไหมคะ” หรือ “ฉันอยากดื่มกาแฟสักถ้วย แถวนี้มีร้านกาแฟดีๆ ไหมคะ” ใครคนใดคนหนึ่งต้องไปทำงานหรือไปเรียนหรือเปล่า ถ้าใช่ก็บอกให้เขารู้ คุณอาจจะพูดว่า “ฉันต้องไปถึงที่ทำงานในอีก 1 ชั่วโมง แต่ฉันอยู่ดื่มกาแฟด้วยกันสักเดี๋ยวก่อนก็ได้นะ” หรือคุณจะพูดว่า “วันนี้คุณมีอะไรต้องทำหรือเปล่า ฉันว่าง แต่ฉันก็เข้าใจนะถ้าคุณมีอะไรต้องทำ” แน่นอนว่าแฟนของคุณควรจะห่วงใยคุณและเคารพคุณมากๆ เพราะฉะนั้นอย่าเหนียมอายที่จะบอกให้เขารู้ว่าคุณอยากหรือไม่อยากใช้เวลากับเขาในตอนเช้า ในความสัมพันธ์ที่ดีคุณควรจะสามารถแสดงความรู้สึกได้อย่างตรงไปตรงมา วิธีนี้เป็นเคล็ดลับการอ่อยที่พบได้ค่อนข้างบ่อย แม้ว่าคุณจะคบกันแล้ว แต่วิธีนี้ก็เป็นวิธีที่ดีในการทำให้แฟนของคุณตื่นเต้น และวิธีนี้ยังทำให้เขามีสิ่งที่ทำให้เขานึกถึงคุณและแน่ใจได้ว่าคุณสองคนจะได้เจอกันอีกครั้งในเร็วๆ นี้ สิ่งที่คุณอาจจะ “บังเอิญ” ทิ้งไว้ก็เช่น :  เสื้อผ้าสักชิ้น เครื่องประดับที่คุณใส่เป็นประจำ แปรงสีฟันหรือเครื่องสำอาง หนังสือที่คุณกำลังอ่าน ดีวีดีซีรีส์เรื่องที่คุณดูด้วยกัน ถ้าเขาอาศัยอยู่กับพ่อแม่หรือพี่น้อง คุณอาจจะต้องให้เกียรติเวลาอยู่ต่อหน้าเขา ปฏิบัติตามกฎในบ้านและประพฤติตัวให้เรียบร้อย  ถ้าพ่อแม่ของเขาระบุมาเลยว่าให้คุณนอนแยกห้องหรือแยกเตียง ก็ให้ปฏิบัติตามกฎ คุณอาจจะซวยได้ถ้าพวกเขาเกิดไปเห็นว่าคุณแอบย่องไปหากัน อย่าแสดงความรักต่อหน้าครอบครัวของเขามากเกินไป แน่นอนว่าคุณสามารถแสดงความหวานต่อกันได้อยู่แล้ว แต่อย่าจูบหรือลูบคลำกันต่อหน้าครอบครัว แต่งตัวให้เรียบร้อยเวลาเข้านอนหรือเดินอยู่ในบ้าน เช่น อย่าลุกไปเข้าห้องน้ำทั้งเสื้อยืดและชุดชั้นใน คุณคงไม่ขนข้าวของไปมากมายอย่างกับว่าเตรียมจะย้ายไปอยู่กับเขาเป็นอาทิตย์ แต่คุณก็ต้องเอาของใช้ที่จำเป็นติดตัวไปด้วยเพื่อให้ชีวิตในเช้าวัดถัดไปง่ายขึ้น คุณต้องได้แปรงฟันและเช็ดเครื่องสำอางออกถ้าคุณแต่งหน้า  ดูว่าคุณสามารถเอาของอะไรใส่กระเป๋าใบที่คุณใช้อยู่เป็นประจำได้บ้าง ถ้าปกติแล้วคุณถือแค่กระเป๋าคลัชต์ใบเล็กๆ หรือกระเป๋าสตางค์อย่างเดียว คุณก็ต้องเอากระเป๋าใบใหญ่ขึ้นมาหน่อยหรือไม่ก็เอาเฉพาะของที่จำเป็นจริงๆ ไป ถ้าแฟนอยู่ไกลและการไปค้างครั้งนี้ก็เป็นส่วนหนึ่งของการไปค้างคืนเพื่อเยี่ยมเขา คุณก็เอาของไปมากกว่านั้นได้ ก็คือคุณต้องเอาของทุกอย่างที่คุณต้องใช้ในการเดินทางตามปกติไปด้วยนั่นเอง คุณอาจจะไม่อยากเข้าสู่สถานการณ์ที่น่ากระอักกระอ่วนอย่างการขอยืมแปรงสีฟัน แต่การเลือกที่จะไม่แปรงฟันเสียดื้อๆ ก็ชวนกระอักกระอ่วนไม่แพ้กัน เพราะฉะนั้นให้เตรียมของที่ขาดไม่ได้ไปด้วย  คุณอาจจะเอาที่เช็ดเครื่องสำอางไปด้วยถ้าคุณแต่งหน้า ผู้หญิงบางคนอยากเข้านอนทั้งที่ยังแต่งหน้ามากกว่าเพราะไม่อยากให้แฟนเห็นหน้าสด แต่การทำเช่นนี้ไม่ดีต่อสุขภาพผิว และถ้าเขาเป็นแฟนคุณ สักวันเขาก็ต้องได้เห็นคุณตอนไม่แต่งหน้าอยู่แล้ว เตรียมของที่ต้องใช้สำหรับผม ผู้หญิงบางคนต้องผูกผมเป็นลอนตอนกลางคืนแต่เลือกที่จะไม่ทำเมื่ออยู่กับแฟน แน่นอนว่าคุณไม่ต้องถึงกับเอาโรลมาม้วนผมในคืนพิเศษเช่นนี้ แต่คุณก็อาจจะเอาแปรง หวี หรือพกสเปรย์แก้ปัญหาผมพันกันติดไปด้วย มีรายการข้าวของมากมายที่คนนำติดตัวไปด้วยเพราะคิดว่าต้องใช้ในวันรุ่งขึ้น ลองคิดดูว่าคุณต้องเตรียมอะไรสำหรับกิจวัตรในตอนเช้าบ้าง และคุณกับแฟนจะใช้เวลาร่วมกันนานแค่ไหนกว่าคุณจะกลับบ้าน  ถ้าคุณตื่นเช้า ให้เอาที่ชาร์จแบตฯ โทรศัพท์มือถือและหนังสือหรือนิตยสารไปด้วย วิธีนี้จะช่วยให้คุณมีอะไรทำถ้าคุณตื่นก่อนเขา ถ้ายังมีที่เหลือในกระเป๋า คุณอาจจะเอารองเท้าที่ใส่สบายกว่ารองเท้าไปเดตใส่ลงไปในกระเป๋าด้วยสักคู่ อย่าลืมเอายาที่คุณต้องรับประทานเป็นประจำติดไปด้วย เพราะคุณไม่รู้ว่าเช้ามาคุณจะกลับมาบ้านตอนไหน ถ้าคุณวางแผนที่จะมีกิจกรรมทางเพศ การพกถุงยางอนามัยไปด้วยเป็นสิ่งที่ควรทำเสมอ อย่าคิดเอาเองว่าแฟนคงมีถุงยางอนามัยติดบ้าน เอาไปเองเลย ถ้าคุณไม่แน่ใจว่าคุณจะมีเพศสัมพันธ์กันไหม ก็ให้เอาติดไปด้วย  ถุงยางอนามัยเป็นวิธีคุมกำเนิดแบบเดียวที่ป้องกันการติดเชื้อทางเพศสัมพันธ์ได้ด้วย การนำเจลหล่อลื่นหรืออุปกรณ์เซ็กส์อื่นๆ ที่คุณชอบไปด้วยก็เป็นความคิดที่ไม่เลวเหมือนกัน นี่เป็นกฎตายตัวทุกครั้งที่วางแผนจะออกไปข้างนอกตอนกลางคืน เพราะว่าถ้าอะไรๆ ไม่เป็นไปตามแผนหรือคุณไม่ได้วางแผนไว้ว่าจะกลับบ้านอย่างไร อย่างน้อยคุณก็รู้ว่าคุณมีเงินสำรองติดตัวไว้เผื่อฉุกเฉิน เงินสดเป็นสิ่งที่ควรนำติดตัวไปด้วยเผื่อคุณทั้งคู่ตัดสินใจเดี๋ยวนั้นว่าจะไปหาอะไรดื่ม ไปกินไอติม หรือไปกินอาหารเช้าด้วยกัน คุณจะหวังให้เขาจ่ายตลอดไม่ได้ คุณอาจจะลงเอยด้วยการใช้เวลาช่วงเช้าหรือแม้กระทั่งเกือบทั้งวันกับแฟน ถ้าคุณใส่ชุดที่มันเข้ากับแค่บางสถานที่หรือใส่อะไรที่เหมาะกับการไปเดตตอนกลางคืนเท่านั้นไปบ้านเขา คุณอาจจะรู้สึกอึดอัดที่ต้องใส่ชุดนั้นเดินเล่นในสวนสาธารณะในเช้าวันถัดไปหรือไปกินอาหารเช้าง่ายๆ ทั้งชุดนั้น คุณอาจจะเอาเสื้อผ้าที่ดูเซ็กซี่แต่ใส่ง่ายในตอนเช้าติดไปด้วย นี่เป็นเรื่องแรกที่ต้องคิดเมื่อตัดสินใจว่าคืนแรกที่อยู่ด้วยกันจะทำอะไรบ้าง อย่าคิดไปเองว่าในเมื่อมาค้างกับเขาเป็นครั้งแรกก็ต้องมีเซ็กส์กันสิ แต่ถ้านั่นเป็นสิ่งที่คุณหวังไว้อยู่แล้ว ก็ให้วางแผนด้วย  การมีเซ็กส์เป็นสิ่งที่ทำให้คุณสองคนใกล้ชิดกันมากขึ้นและสร้างความสัมพันธ์ที่แนบแน่นมากกว่าเดิม แต่นอกจากนั้นแล้วเซ็กส์ก็นำปัญหายากๆ มาให้ด้วย เช่น คำถามเรื่องการมีความสัมพันธ์กับคนๆ เดียว ประวัติเรื่องเพศ สุขภาวะทางเพศ และโอกาสที่จะตั้งครรภ์ ถ้าคุณไม่พร้อมที่จะคุยเรื่องพวกนี้กับแฟน ก็เป็นไปได้ว่าคุณอาจจะไม่พร้อมที่จะรับผิดชอบสิ่งที่เกิดจากการมีเซ็กส์กับเขา ถ้าคุณรู้สึกไม่แน่ใจก็ไม่เป็นไรโดยเฉพาะอย่างยิ่งในครั้งแรก ถ้าคุณไม่พร้อมที่จะตัดสินใจตอนนี้ก็ไม่เป็นไร แค่ต้องแน่ใจว่าคุณสามารถตัดสินใจอย่างรอบด้านและยินยอมพร้อมใจได้ในช่วงเวลาที่มีเซ็กส์เข้ามา วิธีนี้อาจจะกระอักกระอ่วนในตอนแรก แต่บทสนทนานี้ก็จะต้องเกิดขึ้นจนได้ มีหลายวิธีที่คุณสามารถถามเรื่องความคาดหวังของเขาโดยที่ยังหว่านเสน่ห์หรือกระทั่งทำให้เขาหลงใหลได้  ถ้าคุณอยากอ่อยไปด้วยตอนคุย คุณก็อาจจะถามเขาว่าจะนอนกันอย่างไร พูดประมาณว่า “แล้วคุณกะจะให้เรานอนเตียงเดียวกันหรือฉันควรจะเอาถุงนอนไปเองล่ะ” แต่ถ้าคุณอยากพูดออกไปตรงๆ มากกว่า คุณก็อาจจะพูดว่า “ฉันรู้ว่าเราไม่เคยนอนค้างด้วยกันมาก่อน ฉันตื่นเต้นมากเลยนะ แต่ฉันก็อยากคุยเรื่องความคาดหวังในคืนนั้นของเราสองคนด้วย ฉันอยากรู้ว่าคุณรู้สึกอย่างไรกับเซ็กส์และคุณคิดว่าเราพร้อมแล้วหรือยัง” ถ้าคุณรู้แน่ชัดว่าคุณต้องการอะไรและแน่ใจในเรื่องนี้ คุณก็อาจจะเริ่มจากเรื่องนี้ก็ได้ พูดออกไปว่า “นี่ ฉันตื่นเต้นมากเลยนะที่จะได้ไปค้างกับคุณ แต่ฉันอยากให้คุณรู้ล่วงหน้าว่าฉันยังไม่พร้อมที่จะมีเซ็กส์กับคุณ” หรือ “ฉันตื่นเต้นมากเลยที่จะได้ไปนอนค้างกับคุณคืนนี้ และฉันก็พร้อมที่จะขยับความสัมพันธ์ไปอีกขั้นด้วยการมีเซ็กส์” ถ้าคุณตัดสินใจให้ตัวเองแล้วว่าจะมีเซ็กส์หรือไม่มีเซ็กส์ นั่นถือเป็นเรื่องที่ดี แต่บางครั้งสถานการณ์บางอย่างก็อาจมีผลต่อความรู้สึกและคุณก็อาจจะเปลี่ยนใจในช่วงเวลานั้น ซึ่งไม่เป็นไรเลย จงรับฟังสัญชาตญาณของตัวเอง  คุณอาจจะไม่ได้วางแผนว่าจะมีเซ็กส์แต่กลับรู้สึกสบายใจมากๆ และตื่นเต้นที่จะได้ลอง คุณอาจจะวางแผนจะมีเซ็กส์แต่จู่ๆ ก็รู้สึกไม่สบายใจหรือกังวลขึ้นมา คุณก็เปลี่ยนใจได้เช่นกัน คุณต้องแน่ใจว่าการตัดสินใจของคุณมาจากความรู้สึก ไม่ใช่ความกดดันจากแฟน เพื่อน พ่อแม่ หรือความกดดันภายนอกอื่นๆ
มีความสุขที่ได้อยู่ด้วยกัน. ทำกิจวัตรก่อนนอน. เตรียมใจว่าจะนอนไม่ค่อยหลับ. ใส่ชุดที่ใส่แล้วรู้สึกสบาย. เข้านอนเมื่อพร้อม. ปล่อยเขานอนต่อ. ประเมินว่าคุณจะทำอะไรตอนเช้า. ทิ้งอะไรไว้ถ้าคุณต้องการ. ให้เกียรติหากเขาอาศัยอยู่กับครอบครัว. เลือกกระเป๋าให้เหมาะ. เตรียมของใช้สำหรับกิจวัตรก่อนนอน. เตรียมของสำหรับเช้าวันรุ่งขึ้น. เตรียมอุปกรณ์ป้องกันถ้าต้องใช้. พกเงินสดติดตัวไปด้วย. ใส่เสื้อผ้าที่เข้ากับทุกสถานการณ์. รู้ว่าตัวเองต้องการอะไร. คุยกับแฟนเรื่องความคาดหวัง. หนักแน่นแต่ยืดหยุ่น.
https://www.wikihow.com/Sleep-at-Your-Boyfriend%27s-House-for-the-First-Time https://www.wikihow.com/Sleep-at-Your-Boyfriend%27s-House-for-the-First-Time https://www.wikihow.com/Sleep-at-Your-Boyfriend%27s-House-for-the-First-Time https://www.wikihow.com/Sleep-at-Your-Boyfriend%27s-House-for-the-First-Time
Turning in for the Night Waking Up Together Packing What You’ll Need Managing Expectations Around Sex